Կատերինա Մոնզուլ

Կատերինա Մոնզուլ (, ), ուկրաինացի ֆուտբոլային մրցավար, ՖԻՖԱ-ի մրցավարական ընտրանու ցանկում տեղ գրաված առաջին ուկրաինուհին։

Կենսագրություն 

Կատերինան մանկությունն անց է կացրել Խարկովի մարզի Բաբայ ավանում, որտեղ էլ հրապուրվել է ֆուտբոլով, խաղացել ավանի թիմի կազմում։ 18 տարեկանից, Խարկովի քաղաքային տնտեսության համալսարանում ուսումնառությանը զուգահեռ, զբաղվել է մրցավարությամբ, ժամանակի ընթացքում անցել մրցավարական առաջինից չորրորդ կարգերը՝ ի շարս այլ դժվարությունների հաղթահարելով տղամարդկանց անբարեհաճ վերաբերմունքի դրսևորումները։ 2005 թվականի սեպտեմբերի 24-ին վարել է առաջին միջազգային մրցախաղը իր կարիերայում. դա աշխարհի առաջնության որակավորման փուլի հանդպում էր Ֆինլանդիայի և Լեհաստանի կանանց ազգային հավաքականների միջև։

2010 թվականին նրան վստահել են վարելու պատանեկան ամառային օլիմպիադայի, հաջորդ տարում՝ աշխարհի կանանց առաջնության որոշ խաղեր։ 2011 թվականին Ուկրաինայի Ֆուտբոլի առաջին խմբի (տղամարդկանց) աաջնության խաղերը վարելու արտոնագիր է ստացել։ 

Այդ նույն տարվա վերջերին ընդգրկվել է ՖԻՖԱ-ի մրցավարական ընտրանու ցանկում, վարել կանանց չեմպիոնների լիգայի, Եվրոպայի կանանց 2013 թվականի առաջնության հանդիպումներ, այդ թվում՝ Դանիա-Շվեդիա, Անգլիա-Իսպանիա խաղերը, ինչպես նաև Նորվեգիա-Դանիա կիսաեզրափակիչ հանդիպումը։

Վարել է աշխարհի մինչև 20 տարեկան աղջկների 2014 թվականի առաջնության խմբային փուլի մի շարք մրցախաղեր, նշանակվել աշխարհի կանանց 2015 թվականի առաջնության եզրափակչ՝ ԱՄՆ-Ճապոնիա հանդիպման մրցավար։ Ֆուտբոլի պատմության և վիճակագրության միջազգային ֆեդերացիայի քվեարկության արդյունքներով ճանաչվել է 2015 թվականի լավագույն կին մրցավար։

2016 թվականի մարտին Կատերինան ընդգրկվել է Ուկրաինայի ֆուտբոլի ֆեդերացիայի գործադիր կոմիտեի կազմում։ Այդ նույն տարվա ապրիլի 3-ին դարձել է առաջին կին մրցավարը, ում վստահվել է Ուկրաինայի ֆուտբոլի տղամարդկանց բարձրագույն խմբի առաջնության հանդիպում վարել։

2018 թվականի դեկտեմբերի 3-ին հայտարարվել է, որ Կատերինան նշանակվել է աշխարհի կանանց 2019 թվականի առաջնության մրցավարներից մեկը։

2020 թվականի նոյեմբերին վարել է ՈՒԵՖԱ-ի ազգերի լիգայի մրցաշարի Սան Մարինո-Ջիբրալթար հանդիպումը (մրցել են տղամարդկանց հավաքական թիմեր)։

2022 թվականի փետրվարին՝ Ոկրաինա ռուսական ներխուժումից հետո, Մոնզուլը վերադարձել է հայրենի երկիր։

2022 թվականի հուլիսի 31-ին նա վարել է Եվրոպայի կանանց 2022 թվականի առաջնության եզրափակիչ հանդիպումը Ուեմբլի մարզադաշտում՝ Անգլիայի և Գերմանիայի հավաքականների միջև։

Անձնական կյանք 
Կատերինա Մոնզուլը մասնագիտական կրթությամբ ճարտարապետ-քաղաքաշինարար է. գերազանցոթյամբ ավարտել է Խարկովի քաղաքային տնտեսության համալսարանը, այնուհետև պաշտանել իր պատրաստաշ ատենախոսությունն ու ստացել գտությունների թեկնածուի աստճան։ Ազատորեն տիրապետում է անգլերենին։ Ամուսնացած չէ։ Իր իսկ խոստովանոթյամբ՝ սիրում է շփվել ընկերների հետ, ուտեստներ պատրաստել, դասական երաժշտություն լսել։

Պարգևներ 
Կատերինա Մոնզուլը պարգևատրվել է իշխանուհի Օլգայի ІІ (2017) և ІІІ աստիճանի (2011) շքանշաններով։
 Հչակվել է Ուկրաինայի ֆուտբոլի տղամարդկանց բարձրագույն խմբի առաջնության 2019-20 մրցաշրջանի լավագույն մրցավար և արժանացել հատոկ մրցանակի։

Ծանոթագրություններ

Արտաքին հղումներ 

 Պրոֆիլը Ուկրաինայի ֆուտբոլի ասոցիացիայի աշտոնական կայքէջում
Պրոֆիլը footballzz.com կայքէջում
Instagram

Ֆուտբոլային մրցավարներ
Ֆուտբոլային կին մրցավարներ
Ուկրաինացի ֆուտբոլային մրցավարներ
Ֆուտբոլային մրցավարներ այբբենական կարգով